Jegyzőkönyv

Készült: Délegyháza Község Önkormányzata Képviselő-testülete 2017. február 1. napján 8:15 órakor a Polgármesteri Hivatalban megtartott rendkívüli nyílt ülésén.

|  |  |
| --- | --- |
| Jelen vannak a jelenléti ív szerint: | dr. Riebl Antal – polgármester  Szilveszter Lajos – alpolgármester  Darabos Zsuzsanna – képviselő  Görbe István – képviselő |
|  |  |
|  |  |
|  | dr. Molnár Zsuzsanna – jegyző |
|  |  |
|  |  |

Hiányzik: Bednárik László – Jakus Lászlóné – Válóczi Tünde – képviselő igazoltan távol.

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 4 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (4 fő), 4 igen szavazattal, tartózkodás és nem szavazat nélkül az alábbi határozatot hozta:

28/2017.(II.1.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal javasolja, hogy a Képviselő-testület napirendként tárgyalja a Csatlakozást a hulladékgazdálkodási társuláshoz.

dr. Riebl Antal szavazásra teszi fel a napirendi pontot.

Képviselő-testület szavazott: (4 fő), 4 igen szavazattal, tartózkodás és nem szavazat nélkül az alábbi határozatot hozta:

29/2017.(II.1.) számú képviselő-testületi határozat

Délegyháza Község Önkormányzat Képviselő-testülete a rendkívüli nyílt ülés napirendi pontjának megtárgyalását elfogadja az alábbiak szerint:

1. Csatlakozás a hulladékgazdálkodási társuláshoz

Határidő: azonnal

Felelős: Képviselő-testület

1. csatlakozás a hulladékgazdálkodási társuláshoz – előadó: dr. Riebl Antal

dr. Riebl Antal elmondja, hogy ez a közszolgáltatás nem akar nyugvópontra jutni. A szolgáltatóknak tömbösödnie kell az uniós finanszírozás miatt. Miután álláspontja szerint a Vertikál szolgáltatóval meg vagyunk elégedve, javasolja, hogy Taksonnyal együtt a Duna-Tisza Közi Térségi Hulladékgazdálkodási Rendszerhez csatlakozzunk.

Szilveszter Lajos kérdése, hogy ugye nem változik semmi.

dr. Riebl Antal válasza, hogy nem.

dr. Riebl Antal szavazásra teszi fel az határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (4 fő), 4 igen szavazattal, nem szavazat és tartózkodás nélkül az alábbi határozatot hozta:

30/2017.(II.1.) számú képviselő-testületi határozat

Délegyháza Község Önkormányzat Képviselő-testülete eldönti, hogy A képviselő-testület a hulladékgazdálkodás regionális átszervezésére vonatkozó javaslatot abban a formában támogatja, hogy az átszervezendő Duna-Tisza Közi Térségi Hulladékgazdálkodási Rendszerhez kíván csatlakozni és elviekben támogatja a Társulás alapítását.

Mivel jelenleg, a jogok és kötelezettségek alanya az Önkormányzat, ezért az új társulási tagság és hulladékgazdálkodási hatáskör vonatkozásában szükséges a konkrét döntések meghozatala érdekében, több feltételt tisztázni, valamint a jelenlegi fennálló közszolgáltatási jogviszonyokat lezárni.

A képviselő-testület felkéri a Polgármestert, hogy a döntésről tájékoztassa az NHKV Zrt-t és Kecskemét Megyei Jogú Város Polgármesterét.

Határidő: döntést követő 5 nap

Felelős: Polgármester

dr. Riebl Antal megköszöni a végzett munkát és bezárja az ülést.

k.m.f.

|  |  |
| --- | --- |
| dr. Riebl Antal  polgármester  Darabos Zsuzsanna | dr. Molnár Zsuzsanna  jegyző  Görbe István |
| hitelesítő képviselő | hitelesítő képviselő |
|  |  |